b'\n_START_ARTICLE_\nAC Kajaani\n_START_SECTION_\nHistoria\n_START_PARAGRAPH_\nAC Kajaanin edelt\xc3\xa4j\xc3\xa4 Kajaanin Palloilijat pelasi jalkapallon SM-sarjassa yhden kauden ajan eli vuonna 1953._NEWLINE_AC Kajaani on kajaanilaisten jalkapalloseurojen Kajaanin Palloilijat ry:n ja FC Tarmo ry:n yhteisesti perustama, erityisesti miesten jalkapalloiluun tarkoitettu ja my\xc3\xb6hemmin A- ja B- juniorijoukkueet sis\xc3\xa4lt\xc3\xa4v\xc3\xa4 jalkapalloilun erikoisseura. Se perustettiin Kajaanissa 12. marraskuuta 2006. KaPa ja FC Tarmo jatkavat omaa toimintaansa junioritasolla._NEWLINE_Seuran perustavassa kokouksessa olivat l\xc3\xa4sn\xc3\xa4 Lauri Huovinen, Kaarlo Karjalainen, Matti Kilpel\xc3\xa4inen, Harri Partanen, Raimo Rautiainen, Auvo Schroderus, Arvo Toivainen ja Jyrki Vahlamo. Seuran ensimm\xc3\xa4iseksi puheenjohtajaksi valittiin Arvo Toivainen, varapuheenjohtaksi Harri Partanen, sihteeriksi Lauri Huovinen ja rahastonhoitajaksi Harri Partanen._NEWLINE_Seuran nimen etuosassa olevat kirjaimet AC tarkoittaa, ett\xc3\xa4 A on Allians (yhteenliittym\xc3\xa4, kahden tai useamman tahon) ja C on Club, eli kerho. AC Kajaani  on siis kerho joka on muodostunut kun kaksi kerhoa on liittynyt yhteen._NEWLINE_Seura sai FC Tarmon paikan Kolmosessa ja sijoittui heti ensimm\xc3\xa4isell\xc3\xa4 kaudellaan 2007 sarjan toiseksi. My\xc3\xb6s seuraavana vuonna 2008 sijoitus oli toinen. Samoin pelikaudella 2009 ja 2010 sijoitus oli toinen. Suomen Cupissa joukkue eteni aina nelj\xc3\xa4nnelle kierrokselle asti. Kakkoseen AC Kajaani nousi kaudeksi 2012. Kauden p\xc3\xa4\xc3\xa4tteeksi joukkue nousi Ykk\xc3\xb6seen voittamalla kaksiosaisessa nousukarsinnassa J\xc3\xa4rvenp\xc3\xa4\xc3\xa4n Palloseuran yhteismaalein 1\xe2\x80\x930._NEWLINE_Kaudella 2013 AC Kajaani pelasi Ykk\xc3\xb6sess\xc3\xa4, mutta j\xc3\xa4i sarjan viimeiseksi ja putosi takaisin Kakkoseen. Joukkue nousi takaisin Ykk\xc3\xb6seen kauden 2017 p\xc3\xa4\xc3\xa4tteeksi, jolloin se voitti kaksiosaisessa nousukarsinnassa FC KTP:n yhteislukemin 6\xe2\x80\x933.'